**РАЙОННА ИЗБИРАТЕЛНА КОМИСИЯ ЯМБОЛ**

**ПРОТОКОЛ № 5**

Днес, 08.10.2021 г., се проведе заседание на Районна избирателна комисия в Тридесет и първи изборен район – Ямболски, при следния дневен ред:

1. Регистрация на кандидатскa листa за народни представители на партия „ПРЯКА ДЕМОКРАЦИЯ“ в Тридесет и първи изборен район Ямболски, при произвеждане на изборите за народни представители на 14 ноември 2021г. – докладчик Яна Първанова
2. Регистрация на кандидатскa листa за народни представители на партия „БРИГАДА“ в Тридесет и първи изборен район Ямболски, при произвеждане на изборите за народни представители на 14 ноември 2021г. – докладчик Нели Стоянова .
3. Упълномощаване на членове от РИК-Ямбол за приемане на отпечатаните хартиени бюлетини за Тридесет и първи изборен район - Ямболски при произвеждане изборите за президент и вицепрезидент на републиката и на изборите за народни представители на 14 ноември 2021 г. – докладчик Яна Първанова
4. Входяща поща – докладчик Лора Каламерова
5. Разни

**ПРИСЪСТВАХА:** **12** членове – Милко Димитров, Ани Канева, Яна Първанова, Емилия Марчева, Мима Атанасова, Мариана Гърдева, Нели Стоянова, Николай Начев, Катя Апостолова, Димитър Събев, Лора Каламерова, Веса Ефева

Заседанието бе открито в 17.00 часа от председателя Милко Димитров.

**ОТСЪСТВА:** Биляна Кавалджиева-Димитрова

**ПРЕДСЕДАТЕЛЯТ МИЛКО ДИМИТРОВ:** Здравейте, колеги. Откривам петото заседание на Районната избирателна комисия в Тридесет и първи изборен район-Ямболски за изборите за президент и вицепрезидент на републиката и народни представители на 14 ноември 2021 г.

За отчитане на поименното гласуване определям Димитър Събев. За протоколист определям Генади Жеков.

Колеги, всички сте запознати с дневния ред. Имате ли предложения или възражения по него? Не се правят. Който е съгласен с така предложения дневен ред, моля да гласува. Процедура по гласуване.

**ДИМИТЪР СЪБЕВ:** гласували **ЗА** – **12** членове – Милко Димитров, Ани Канева, Яна Първанова, Емилия Марчева, Мима Атанасова, Мариана Гърдева, Нели Стоянова, Николай Начев, Катя Апостолова, Димитър Събев, Лора Каламерова, Веса Ефева.

**Против – няма.**

**ПРЕДСЕДАТЕЛЯТ МИЛКО ДИМИТРОВ:** Дневният ред се приема. Давам думата на колегата Яна Първанова по т.1 от Дневния ред. Заповядай!

**ЯНА ПЪРВАНОВА:** Колеги, предлагам ви следния проект за решение по т.1 от дневния ред:

ОТНОСНО: Регистрация на кандидатскa листa за народни представители на партия „ПРЯКА ДЕМОКРАЦИЯ“ в Тридесет и първи изборен район Ямболски, при произвеждане на изборите за народни представители на 14 ноември 2021г.

Постъпило е предложение за регистрация на кандидатска листа от партия „ПРЯКА ДЕМОКРАЦИЯ“, подписано от Паскал Станчев Железов, упълномощен от Петър Николаев Клисаров, в качеството му на председател и представляващ партията, заведено в РИК Ямбол под №1/06.10.2021г. във входящ регистър на кандидатските листи за участие в изборите за народни представители на 14 ноември 2021г.

Към предложението е приложено:

* заявление – декларация  по чл. 255, ал. 1, т. 3 ИК от кандидата, че е съгласен да бъде регистриран от предложилата го партия, че отговаря на условията по чл. 65, ал. 1 от Конституцията и по чл. 254, ал. 1 ИК, че е предложен за регистриране само от една партия или коалиция, както и че отговаря на изискванията на чл. 3, ал. 3 ИК (Приложение № 78-НС от изборните книжа) - 1 (един) брой;

След извършена проверка на постъпилото предложение и приложените към него документи, Районна избирателна комисия в Тридесет и първи изборен район - Ямболски констатира, че са налице изискванията на чл.156, чл.158, чл.244 и чл.253-255 от Изборния кодекс и Решение № 579-НС от 23.09.2021 г. на ЦИК за регистрация кандидатите за народни представители в изборите на 14 ноември 2021 г.

На основание чл. 72, ал.1, т.8 и чл.258, ал.1 от Изборния кодекс и Решение 579-НС от 23.09.2021 г. на ЦИК, Районна избирателна комисия в Тридесет и първи изборен район - Ямболски

**Р Е Ш И:**

1.Регистрира кандидатска листа на  партия „ПРЯКА ДЕМОКРАЦИЯ“ в Тридесет и първи изборен район - Ямболски, за участие в изборите за народни представители на 14 ноември 2021 г., както следва:

1. Боян Николов Павлов, ЕГН: ………..

2.Решението да се впише в регистъра на кандидатите за народни представители в изборите за народни представители на 14 ноември 2021г.

Решението на РИК подлежи на оспорване пред ЦИК в тридневен срок от обявяването му по реда на чл. 73 от ИК.

**ПРЕДСЕДАТЕЛЯТ МИЛКО ДИМИТРОВ:** Колеги, чухте проекта. Има ли изказвания? Няма. Процедура по гласуване.

**ДИМИТЪР СЪБЕВ:** Гласували **ЗА** – **11** членове **–** Милко Димитров, Яна Първанова, Емилия Марчева, Мима Атанасова, Мариана Гърдева, Нели Стоянова, Николай Начев, Катя Апостолова, Димитър Събев, Лора Каламерова, Веса Ефева.

Ани Канева - Извън зала

**Против: – няма.**

**ПРЕДСЕДАТЕЛЯТ МИЛКО ДИМИТРОВ:** Решението се приема и е с № 17-НС от днешна дата.

**ПРЕДСЕДАТЕЛЯТ МИЛКО ДИМИТРОВ:** Давам думата на колегата Нели Стоянова по т.2 от Дневния ред. Заповядай!

**НЕЛИ СТОЯНОВА:** Колеги, предлагам ви следния проект за решение по т.2 от дневния ред:

ОТНОСНО: Регистрация на кандидатскa листa за народни представители на партия „БРИГАДА“ в Тридесет и първи изборен район Ямболски, при произвеждане на изборите за народни представители на 14 ноември 2021г.

Постъпило е предложение за регистрация на кандидатска листа от партия „БРИГАДА“, подписано от Арбен Ефремов Хавальов, в качеството му на председател и представляващ партията, заведено в РИК Ямбол под № 2/06.10.2021 г. във входящ регистър на кандидатските листи за участие в изборите за народни представители на 14 ноември 2021 г.

Към предложението са приложени следните документи:

1. Заявление – декларация  по чл. 255, ал. 1, т. 3 ИК от всеки кандидат, че е съгласен да бъде регистриран от предложилата го партия, че отговаря на условията по чл. 65, ал. 1 от Конституцията и по чл. 254, ал. 1 ИК, че е предложен за регистриране само от една партия или коалиция, както и че отговаря на изискванията на чл. 3, ал. 3 ИК (Приложение № 78-НС от изборните книжа) - 2 (два) броя;

2. Пълномощно от Арбен Ефремов Хавальов, в качеството му на председател и представляващ ПП „БРИГАДА“ за упълномощаване на Александър Станимиров Марковски да подписва, подава и получава документи в Районна избирателна комисия в Тридесет и първи изборен район – Ямболски.

След извършена проверка на постъпилото предложение и приложените към него документи, Районна избирателна комисия в Тридесет и първи изборен район - Ямболски констатира, че са налице изискванията на чл. 156, чл.158, чл.244 и чл.253-255 от Изборния кодекс и Решение № 579-НС от 23.09.2021г. на ЦИК за регистрация кандидатите за народни представители в изборите на 14 ноември 2021 г.

На основание чл. 72, ал.1, т.8 и чл.258, ал.1 от Изборния кодекс и Решение 579-НС от 23.09.2021г. на ЦИК, Районна избирателна комисия в Тридесет и първи изборен район - Ямболски

**Р Е Ш И:**

1.Регистрира кандидатска листа на  партия „БРИГАДА“ в Тридесет и първи изборен район - Ямболски, за участие в изборите за народни представители на 14 ноември 2021 г., както следва:

1. Арбен Ефремов Хавальов, ЕГН: ………………….
2. Даниела Валентинова Пенева, ЕГН: ………………….

2. Решението да се впише в регистъра на кандидатите за народни представители в изборите за народни представители на 14 ноември 2021г.

Решението на РИК подлежи на оспорване пред ЦИК в тридневен срок от обявяването му по реда на чл. 73 от ИК.

**ПРЕДСЕДАТЕЛЯТ МИЛКО ДИМИТРОВ:** Колеги, чухте проекта. Има ли изказвания? Няма. Процедура по гласуване.

**ДИМИТЪР СЪБЕВ:** Гласувала **ЗА – 12** членове -Милко Димитров, Ани Канева, Яна Първанова, Емилия Марчева, Мима Атанасова, Мариана Гърдева, Нели Стоянова, Николай Начев, Катя Апостолова, Димитър Събев, Лора Каламерова, Веса Ефева.

**Против: - няма.**

**ПРЕДСЕДАТЕЛЯТ МИЛКО ДИМИТРОВ:** Решението се приема и е с № 18-НС от днешна дата.

**ПРЕДСЕДАТЕЛЯТ МИЛКО ДИМИТРОВ:** Колеги, минаваме към т.3 от Дневния ред. Колегата Първанова е изготвила проекта на решение, но сега моля за вашите поименни предложения, за да допълним изготвения проект. Заповядай, колега Събев!

**ДИМИТЪР СЪБЕВ:** Колеги, предлагам колегата Димитров и колегата Първанова председател и секретар на РИК – Ямбол да приемат отпечатаните хартиени бюлетини за провеждането на избори за президент и вицепрезидент на републиката и на изборите за народни представители на 14 ноември 2021г.

**ПРЕДСЕДАТЕЛЯТ МИЛКО ДИМИТРОВ:** Благодаря, колега Събев! Други предложения има ли? Не се правят. Давам думата на колегата Първанова да ви запознае с изготвения проект на решение. Заповядай!

**ЯНА ПЪРВАНОВА:** Колеги, предлагам ви следния проект за решение по т.3 от дневния ред:

ОТНОСНО: Упълномощаване на членове от РИК-Ямбол за приемане на отпечатаните хартиени бюлетини за Тридесет и първи изборен район - Ямболски при произвеждане изборите за президент и вицепрезидент на републиката и на изборите за народни представители на 14 ноември 2021 г.

На основание чл.72, ал.1, т.13, предл.2 от ИК и Решение № 617- ПВР/НС от 24.09.2021 г. на ЦИК и във връзка с писмо изх. № ПВРНС-15-1/05.10.21г. на ЦИК, Районна избирателна комисия в Тридесет и първи изборен район – Ямболски

**Р Е Ш И:**

1.УПЪЛНОМОЩАВА  Милко Димитров, ЕГН:………… - Председател на РИК-Ямбол и Яна Първанова ЕГН:……….. – Секретар на РИК-Ямбол, излъчени от различни партии и коалиции със следните задължения:

Да приемат от „Печатница на БНБ“ АД отпечатаните хартиени бюлетини за Тридесет и първи изборен район - Ямболски при произвеждане изборите за президент и вицепрезидент на републиката и на изборите за народни представители на 14 ноември 2021 г. и осъществят контрол при транспортирането и доставката на бюлетините до определеното за съхранението им помещение в гр. Ямбол.

Упълномощените лица имат право да получат бюлетините за изборния район и да подписват приемателните протоколи, както и всички други необходими документи за приемането и съхранението на бюлетините.

2.Информация за имената, ЕГН и телефон на упълномощените от Районна избирателна комисия – Ямбол лица да се изпрати на Централна избирателна комисия и на „Печатница на БНБ“ АД.

**ПРЕДСЕДАТЕЛЯТ МИЛКО ДИМИТРОВ:** Колеги, чухте проекта. Има ли изказвания? Няма. Процедура по гласуване.

**ДИМИТЪР СЪБЕВ:** гласували **ЗА** – **12** членове - членове – Милко Димитров, Ани Канева, Яна Първанова, Емилия Марчева, Мима Атанасова, Мариана Гърдева, Нели Стоянова, Николай Начев, Катя Апостолова, Димитър Събев, Лора Каламерова, Веса Ефева.

**Против – няма.**

**ПРЕДСЕДАТЕЛЯТ МИЛКО ДИМИТРОВ:** Решението се приема и е с № 19-ПВР/НС от днешна дата.

**ПРЕДСЕДАТЕЛЯТ МИЛКО ДИМИТРОВ:** Преминаваме към т.4 от дневния ред – запознаване с входящата поща. Колега Лора Каламерова, заповядай!

**ЛОРА КАЛАМЕРОВА** докладва постъпилата входяща поща.

**ПРЕДСЕДАТЕЛЯТ МИЛКО ДИМИТРОВ:** Преминаваме към т.5 от дневния ред – разни. Има ли изказвания? Не се заявяват.

Поради изчерпване на дневния ред закривам заседанието.

Заседанието бе закрито в 17: 07 часа.

ПРЕДСЕДАТЕЛ:

/Милко Димитров/

СЕКРЕТАР:

/Яна Първанова/